Casper Struiwig

Casper Struiwig (Grins,  doopt 30 novimber 1698 - Grins, 1747) wie in Nederlânske byldsnijer.

 Libben en wurk 
Struiwig (ek Struiwigh en Struwig) waard berne yn de Nieuwe Boteringestraat as soan fan Claas Struiwig en Geesjen ten Hoorn. Hy waard doopt yn de Aa-tsjerke op 30 novimber 1698. Yn 1722 boaske hy Anna Croons (1695-1742). De húshâlding wenne by de Kijk in 't Jatbrêge. Hy troude fannijs yn 1743 mei Hillegonda de Leur.

Der wie net folle fraach nei selsstannige skulptueren yn de 18e iuw; byldhouwers wurken dêrom faak gear mei in kistemakker of oare ambachtsmaster.Haan, J. de (2005)  'Hier ziet men uit paleizen' Het Groninger interieur in de zeventiende en achttiende eeuw. Assen: Van Gorcum Hja fersoargen dan it houtfykwurk foar de ferskate meubelstikken. Struiwig wurke yn de mande mei kistemakker Jan Bitter sr., se makken ûnder oare preekstuollen foar Middelstum, Súdbroek en Eilsum.Kroesen, J. en Steensma, R. (red.) (2008) De Groninger Cultuurschat. Kerken van 1000 tot 1800 Assen: Van Gorcum Struiwig wurke ek gear mei de Grinslanner oargelbouwer Albertus Antoni Hinsz, dy't him ûnder oaren oan de opdracht holp foar byldhouwurk en ornaminten oan it troch him restaurearre tsjerkoargel yn Kampen.Hoofdorgel in de Bovenkerk

 Bekend wurk 
 1725 preekstoel foar de Nicolaastsjerke yn Haren
 1733 preekstoel yn Middelstum
 1736 preekstoel foar de Petrustsjerke yn Súdbroek
 1738 preekstoel yn Eilsum
 1742 bylden foar it Hinsz-oargel yn de Bovenkerk yn Kampen
 1744 houtfykwurk foar it Hinsz-oargel yn de Nicolaïkerk yn Appingedam
 ± 1745 preekstoel foar Oterdum
 17?? wapenboerd fan de famylje Tjarda van Starkenborch yn ’t Marnehoes yn Wehe

 Literatuer 
 Friso, Wija / Knol, Margriet / e.o. Stichting Oude Groninger Kerken. Fjirde jiergong nr. 4. Desimber 1987. Mei û.o.: Leven en werken van Casper Struiwig, beeldhouwer. - De orgels van Saaxumhuizen en Garnwerd weer in gebruik. Grins, Stichting Oude Groninger Kerken, 1987. 

Kategory:Nederlânsk houtfiker
Kategory:Grinslânsk persoan
Kategory:Persoan berne yn 1698
Kategory:Persoan stoarn yn 1747